
Eckhardt Sándor történetírásának vizsgálata a szellemtörténet kontextusában - Szakaszok a szintézisteremtés felé és A francia szellem


Eckhardt Sándor munkásságának feltárásában nemcsak kellő tétet, de kockázatot is találtam, hiszen a tudós hatalmas életműve egyáltalán nem rendelkezik recepcióval, leszámítva Miskolczy Ambrus kismonográfiáiban szereplő tanulmányait. Az én kutatásom abban nóvum, hogy Eckhardt életművét nemcsak rendszerbe foglalja, hanem a szellemtörténet kontextusában ételmezi is azt.
A kutatásom újdonsága egyrészt abban áll, hogy bemutatja a szerző szintézisének genezisét, kiemelve a rá ható magyar és német orientáltságú szellemtörténti hatásokat. Másrészt abban látom munkám jelentőségét, hogy feltárja Eckhardt Sándor történetírói fejlődést ezzel keretbe foglalva a teljes életművet. Ezeket korábban senki sem vizsgálta, ezért meglátásom szerint kutatásom újdonságot jelent a hazai historiográfiai vizsgálatokban. Szintén feltáratlan volt Eckhardt pozitivista magatartása, majd annak teljes elutasítása, így ennek bemutatására is vállalkoztam. Ugyanakkor a legnagyobb kutatási eredménynek mégis A francia szellem című szintézis keletkezéstörténetében kimutatható topologikus és szellemtörténeti jegyek feltárását gondolom, hiszen ezek kimutatása megköveteli a teljes életmű ismeretét. Utóbbihoz pedig hozzátartozik Eckhardt magyar és külföldi nexusainak ismerete is.
Dolgozatomban a fentieken túl arra is igyekszem választ adni, hogy Eckhardt Sándor életművét miért tartom keretes szerkezetűnek és mennyiben jelent fordulatot a Eckhardt Sándor munkásságában 1945. 



